b'\n_START_ARTICLE_\nSuomen satamat\n_START_PARAGRAPH_\nSuomen satamat\n_START_SECTION_\nKotimaan matkustajaliikenteen satamat\n_START_PARAGRAPH_\nTilastokeskuksen tietojen mukaan Suomen kotimaanliikenteess\xc3\xa4 matkusti vuonna 2010 yhteens\xc3\xa4 4\xc2\xa0307\xc2\xa0997 matkustajaa (huviveneily\xc3\xa4 ei t\xc3\xa4ss\xc3\xa4 lasketa)._NEWLINE_Kotimaan matkustajaliikennett\xc3\xa4 edustavat vaikkapa Suomenlinnan lautalla tehdyt matkat, saariston yhteysalusliikenne ja lukuiset p\xc3\xa4iv\xc3\xa4risteilyreitit merell\xc3\xa4 ja sis\xc3\xa4vesist\xc3\xb6ss\xc3\xa4. Vilkkainta matkustajaliikenne oli p\xc3\xa4\xc3\xa4kaupunkiseudulla (yhteens\xc3\xa4 2\xc2\xa0474\xc2\xa0845 matkustajaa), Manner-Suomen ja Ahvenanmaan v\xc3\xa4lill\xc3\xa4 (528\xc2\xa0479), Ahvenanmaalla (533\xc2\xa0709), ja Saaristomerell\xc3\xa4 (223\xc2\xa0544). Helsingin, Maarianhaminan ja L\xc3\xa5ngn\xc3\xa4sin ohella merkitt\xc3\xa4vi\xc3\xa4 satamapaikkoja olivat muun muassa Kuopio, Tampere, Savonlinna, Lappeenranta, Turku, Lahti ja Jyv\xc3\xa4skyl\xc3\xa4 ja Naantali.'